Un estudi publicat recentment revisa l'evidència científica disponible sobre l'impacte de diferents tecnologies de la informació en la millora dels resultats de seguretat del pacient.
Les tecnologies de la informació i comunicació (TIC) aplicades al sector sanitari són aquelles que processen la informació emprant un dispositiu electrònic (hardware) i un programa (software) per emmagatzemar-la.
Aquests sistemes permeten elaborar i compartir informes, dades i coneixements per afavorir la comunicació i la presa de decisions.
Per la seva usabilitat, les TIC en salut suposen una eina molt valorada per a millorar i transformar l'atenció sanitària.
Des de la seva implementació s'ha observat una reducció del nombre de casos d'error humà, una millora dels resultats clínics, una major facilitat per a la coordinació i més eficiència en les pràctiques clíniques, a més de possibilitar un historial de dades accessible al llarg del temps.
Abans de passar a comentar l'esmentada revisió bibliogràfica es fa una breu descripció de les TIC a Catalunya aplicades a la seguretat del pacient.
A Catalunya s'han implementat diversos projectes destinats a millorar la seguretat del pacient i facilitar la feina dels professionals de la salut.
Algunes de les TIC en actual funcionament són ProSP, una aplicació que apunta a disminuir la variabilitat assistencial a partir de check-list informatitzats; Lya2, una plataforma digital que organitza les tasques dels diferents departaments dels centres mèdics segons especialització i disponibilitat; Sexe Joves, una web per fer consultes i educar sobre salut sexual des del coneixement clínic; Doctoralia, una aplicació que permet que el pacient consulti amb un professional especialitzat i rebi una resposta ràpida, o la Infermeria Virtual, un sistema virtual que capacita les persones per prendre decisions sobre la seva salut.
Les TIC es classifiquen segons la funció que atenen (telemedicina, teleassistència, organització i processos, integració i digitalització de la informació, mobilitat, etc) i segons els tipus d'intervenció que realitzen (atenció primària, atenció especialitzada, salut mental, salut pública...).
Impacte de les TIC sobre la seguretat del pacient
En l'àmbit de seguretat del pacient, Alotaibi et al. han realitzat la revisió bibliogràfica The impact of health information technology on patient safety en la què s'observa certa evidència de que la implementació de la historia clínica electrònica redueix els errors mèdics i millora la seguretat del pacient.
L'entrada d'ordre mèdica computeritzada i el suport de decisió clínica són probablement una de les TIC més beneficioses per millorar la seguretat dels pacients.
A més, el sistema automàtic de dispensació de medicaments i el sistema de gestió de dades del pacient semblen millorar la seguretat del pacient en les unitats de cures intensives.
A la Taula 1 es resumeix l'evidència sobre diverses TIC i el seu impacte en la seguretat dels pacients.
Aquesta revisió pot ser útil a metges i responsables de polítiques sanitàries a l'hora de prendre decisions basades en l'evidència sobre l'adquisició i la implementació d'aquestes TIC, per tal millorar la seguretat del pacient.
Tecnologies de la informació i comunicació (TIC) i el seu impacte en la seguretat del pacient
Entrada d'ordre mèdica computeritzada (COPE)
Reducció de la taxa d'errors de medicació (només observat quan s'integra amb Suport de Decisió Clínica)
Suport de decisió clínica (CDS)
Millora del procés d'adherència, prescripció de medicaments, vacunació, demandes de laboratori i resultats clínics.
Eines electròniques de gestió del pacient
Millora en els processos de transferència i menys omissions d'informació crítica del pacient.
Poca evidència de reducció d'errors mèdics.
Administració de medicació per codi de barres (BCMA)
Reducció en els errors de medicació i en les reaccions adverses.
Reducció en els errors d'etiquetatge dels espècimens de laboratori.
Insuficient evidència en la reducció d'errors de medicació.
Reducció d'errors en la programació del bombeig.
Sistemes de gestió de dades del pacient (PDMS)
Reducció del temps de control, més temps emprat en el tracte directe amb el pacient i reducció d'errors.
Sistema automàtic de dispensació de medicaments (ADC)
Reducció d'errors de medicació en les unitats de cures intensives.
Detector d'elements quirúrgics retinguts
Cap reducció significativa en la taxa d'elements quirúrgics retinguts.
Telemedicina – telemonitorització
Registres mèdics electrònics (EMR)